Разговор:Теорија информације

message: Теорија информације (једнина) је математичка дисциплина која веома чудно звучи ако се назове, рецимо, "информациона теорија". То је математички наставак радова Шенона и Вивера "Математичка теорија комуникације", објављеног 1949. на један веома не-компјутерски начин. Заправо, информатика, рачунарство, програмирање (компјутера) нису области чисте (праве) математике. Куда сада са таквом темом? 
Шенонова Математичка теорија комуникације, је фундамент информатике/рачунарства, без ње не би било његовог развоја. Е, сад. Може се назвати и Теорија информација, односно ако се тако код нас зове, онда је то име сасвим исправно. Овдје код мене теорија информација или инфомрациона теорија је област коју студирају и математичари и информатичари... Информатичарима је веома битна са теоријског и аспекта примјене нових теорија на развој нових технологија преноса информација, а математичарима као теоријска област... ---Славен Косановић- {разговор} 01:17, 28. август 2008. (CEST)
Да, на постдипломским студијама математике, између осталог и у Београду, постоји предмет Математичка теорија информације. То је математички део, језгро, многих грана теорија и праксе међу којима је оно што данас називамо информантика, мислећи на науке о компјутерима. Предлажем да под називом "Теорија информације", како се тачно назива такав предмет, или "Математичка теорија информације" отворимо једну тему где би се могло наћи неких 50-так теорема са доказима те математичке дисциплине. Ја сам својевремено написао једну књигу, "Математичка теорија информације и комуникације" која је имала након рата у Босни изашла испред Друштва математичара Републике Српске у Бањој Луци, 1995. године. Чисто ради вежбања рада у Теху, могу приредити неколико (математички) лакших извода. --Растко (разговор) 12:40, 28. август 2008. (CEST)
Слажем се да као подтему главног чланка теорија информације одрадиш један чланак са теоремама и доказима које сматраш значајним. Ја сам разговарао са неким нашим студентима, бившим студентима и асистентима рачунарства на електротехничком и истог одсјека на МАТФ-у и колико сам успио да закључим, ми имамо мали проблем са називом науке која се бави рачунарима, тј., правимо разлику између computers science и информатике. :) Уосталом погледај разговор на чланку информатика... У сваком случају за обраду овог чланка и других у вези, ми не би требали да имамо проблем са том тренутно код нас нејасном ситуацијом по том питању... Овдје код мене у Шпанији, информатика је име науке која се бави рачунарством и обрадом информација, факултет се зове информатички, а теорија информација као грана примјењене математике се студира и на информатичком и на математичком факултету... Такође, предлажем да погледаш ову математичку енцикопедију, конкретно чланак теорија информације и чланке у вези, чисто ради идеје како то обрађују неке стране енциклопедије, а не да тако треба да буде на нашој Википедији. Иначе, изгледа да имамо и трећи чланак на исту тему, :) Теорија информација. Поздрав. ---Славен Косановић- {разговор} 13:11, 28. август 2008. (CEST)
Јесте управо тако, терминологија око информатике је на први поглед збркана баш као разговор на чланку информатика... . Међутим, то само показује колико се брзо развијају области настале на открићу "количине информације", од стране Хартлија (1928), Шенона (1949) и Колмогорова, мало раније. То, као и комуникације, или рачунари су све само различити аспекти онога што називамо "информатика".
Поздрав. --Растко (разговор) 13:46, 28. август 2008. (CEST)
thread_title:  Први поднаслов